Tee vahinkoilmoitus kaikista auton vaurioista ja heti, kun vahinko on sattunut tai olet havainnut autossa vaurion. Lain mukaan vahingosta on ilmoitettava vuoden kuluessa ja kaikki vakuutusyhtiöt noudattavat tätä rajaa ehdoissaan. Liian myöhään ilmoitettua vahinkoa ei auton vakuutus välttämättä enää korvaa, joten vahinkoilmoitus on paras tehdä heti, kun se vain on mahdollista.
Vahinkoilmoitus on aina hyvä tehdä kaikista vaurioista, jopa mitättömiltäkin tuntuvista naarmuista ja painaumista.
Tee vahinkoilmoitus LeasePlanin verkkosivujen vahinkoilmoituslomakkeella myös silloin, kun vastapuoli on syyllinen vahinkoon. Näin saamme tiedon auton vauriosta ja pystymme varmistamaan, ettei yrityksellesi koidu vahingosta turhia kuluja.